CELEX: 32009R0459
Language: sk
Date: 2009-05-29 00:00:00
Title: Nariadenie Komisie (ES) č. 459/2009 z  29. mája 2009 , ktorým sa mení a dopĺňa nariadenie (ES) č. 1249/96 o pravidlách na uplatňovanie (dovozné clá pre sektor obilnín) nariadenia Rady (EHS) č. 1766/92

5.6.2009   
            
            
               SK
            
            
               Úradný vestník Európskej únie
            
            
               L 139/3
            
         
      NARIADENIE KOMISIE (ES) č. 459/2009
   z 29. mája 2009,
   ktorým sa mení a dopĺňa nariadenie (ES) č. 1249/96 o pravidlách na uplatňovanie (dovozné clá pre sektor obilnín) nariadenia Rady (EHS) č. 1766/92
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 143 písm. b) v spojení s jeho článkom 4,
   keďže:
   
               (1)
            
            
               V prílohe IVa nariadenia Komisie (ES) č. 1249/96 (2) sú uvedené vzory osvedčení o zhode povolené vládou Spojených štátov amerických pri vývoze vysokokvalitnej pšenice obyčajnej a vysokokvalitnej pšenice tvrdej do Európskeho spoločenstva. Orgány USA informovali útvary Komisie o zmene svojich vnútroštátnych vzorov. Uvedené vzory sa preto musia upraviť.
            
         
               (2)
            
            
               Nariadenie (ES) č. 1249/96 by sa preto malo zodpovedajúcim spôsobom zmeniť a doplniť.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Príloha IVa k nariadeniu (ES) č. 1249/96 sa nahrádza znením v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. mája 2009
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. ES L 161, 29.6.1996, s. 125.
   
      PRÍLOHA
      
         
            „PRÍLOHA IVa
            
               VZOR OSVEDČENIA O ZHODE POVOLENÝ VLÁDOU SPOJENÝCH ŠTÁTOV AMERICKÝCH PRE PŠENICU OBYČAJNÚ
            
            
               
            
               VZOR OSVEDČENIA O ZHODE POVOLENÝ VLÁDOU SPOJENÝCH ŠTÁTOV AMERICKÝCH PRE PŠENICU TVRDÚ
            
            
               “